ኣብ ኩሉ እቲ ብከም ኤርትራ ዝሓለፈቶ ወይ ትሓልፎ ዘላ ኩነታት ዝርከብ ስደተኛ ከጋጥም ይኽእል እዩ። በቲ ብቐረባ እንፈልጦ ኩነታት እንተተዛረብና እዩ ዝሓሸ። ንኣብነት እቲ ቅድሚ ናጽነት ኤርትራ ዝተሰደደ ኤርትራዊ ናይ ሰላሳ ዓመታት ስምብራት ኩናት ኣለዎ። መግዛእቲ ሃይለስላሴን ደርግን ብዙሕ ግፍዕታትፈጺሞም እዮም። ኣብ መታሕት ኤርትራ ክንደይ ህዝቢ ጠፊኡ፡ ክንደይ ተሓኒቑን ተቐቲሉን። ኣብ ብዙሕ ካበቢታት ኤርትራ ጢዖ ድዩ ዓዲ ቐይሕን ሃዞሞን፡ ኣብ በዓል ዖና፡ በዓል ወኪ-ድባ ሕርጊጎ፡ ሽዕብ ገድገድ ብዙሕ ዓድታት ነዲዱ፡ ህዝቢ ሃሊቑ፡ እቲ ካብ ሞት ዝደሓነ ከካብ ቤቱ ነፊጹ ተሰዲዱ። ናጽነት ኤርትራ ምስ ተረጋገጸ ከኣ፡ ገና ብመስዋእቲ ደቁ ከይተረጋግአ ናብ ካልኣይ ኩናት ናብ ካልኣይ ቁስሊ ኣትዩ። ብድሕሪኡ መንእሰያት ብንውሓት ሃገራዊ ኣገልግሎት ተማሪሮም። ብዙሕ ሰብ እውን ብዝተፈላለየ ምኽንያት ተኣሲሩ። እዝን ከምኡ ዝኣመሰለን ትራውማ ሒዙ ዝተሰደደ ሰብ ከኣ ጸገማት ስደት ምስተወሰኾ እቲ ዘይጻወር ዘበለ ክሓምም ባህሪያዊ እዩ። ምንጪ ስእሊ, Ferdinand Yowhans መግለጺ ስእሊ, ክኢላ ስነ ኣእምሮ ዮውሃንስ ፈርዲናንድ ቢቢሲ - ሕማም ስነ-አእሙሮ ኣብ ሕብረተሰብናኸ ብኸመይ እዩ ዝረአ?
